钦定古今图书集成/明伦汇编/官常典/第099卷 > 秀怀王见澍
## 钦定古今图书集成/明伦汇编/官常典/第099卷 > 秀怀王见澍

按《明外史》本传：“秀王见澍，英宗第五子。母高淑妃，生
于南宫，天顺元年封，成化六年就藩汝宁。长史刘诚
献《千秋日鉴录》，见澍朝夕诵之。就藩时，虑途中扰民，
令并日行。王居隘，左右请迁文庙广之，见澍不听曰：
‘居近学宫，时闻弦颂声，顾不美乎’？论书至《西伯戡黎》，
长史诚主吴氏说曰：‘戡黎者，武王也’。右史赵锐主孔”
氏说，曰：“实文王事。”争之失色。见澍曰：“《经》义未有定论，
不嫌往复。若是，非先皇帝简二先生意也。”成化八年
薨，谥曰怀王。无子，封除。